Евтим Евтимов
Есенни писма

chitanka.info

До днес не ми написа нито ред,

но есента

на листи

неброими

изпраща ми писма като поет

със твоя почерк

и от твое име,

и с твои стъпки ме намират те,

и с твои пръсти по вратата чукат,

и есента на глас ми ги чете,

като че ли и ти дошла си тука.

И засиява цялата земя.

И мога вече да посрещна зима.

Благословени есенни писма,

в които още лятна грейка има…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.